PATVIRTINTA

Vilniaus universiteto

Gyvybės mokslų centro Tarybos posėdyje

2018 m. vasario 28 d.

Atnaujinta Gyvybės mokslų centro Tarybos posėdyje

2020 m. spalio 27 d.

**VILNIAUS UNIVERSITETO GYVYBĖS MOKSLŲ CENTRO**

**vardinės stipendijos skyrimo nuostatai**

**I SKYRIUS**

**BENDROSIOS NUOSTATOS**

* 1. Vardinės stipendijos skyrimo Vilniaus universiteto Gyvybės mokslų centro studentams nuostatai (toliau – Nuostatai) reglamentuoja Vilniaus universiteto Gyvybės mokslų centro vardinės stipendijos (toliau – Stipendija) skyrimo tvarką ir kandidatų Stipendijai gauti (toliau – Kandidatai) atrankos kriterijus.
  2. Stipendiją steigia savo iniciatyva Vilniaus universiteto Gyvybės mokslų centras (toliau – Steigėjas). Ji mokama iš - lėšų, gautų į atsiskaitomąją sąskaitą kaip parama, arba iš Steigėjo nuosavų lėšų.
  3. Stipendijos tikslas – skatinti Gyvybės mokslų centro biomedicinos, fizinių, technologijų mokslų studentų asmeninį, socialinį, kultūrinį, visuomeninį bei profesinį aktyvumą, sudarant papildomas galimybes tobulėti, siekti geriausių rezultatų.
  4. Stipendijos gali būti skiriamos už išskirtinius studijų ir mokslo rezultatus, aktyvią mokslinę ir savanorišką veiklą, kurios pagrindinis siekis ir yra populiarinti mokslą bei didinti žmonių suvokimą apie biomedicinos, technologinių, fizinių sričių mokslus bei pasiekimus jų srityse.
  5. Gyvybės mokslų centro Stipendijos dydis ir skaičius priklauso nuo padalinio sukauptų metinių palūkanų bei finansinių galimybių.
  6. Stipendijos lėšas apskaito Vilniaus universiteto Finansų departamentas.

**II SKYRIUS**

**STIPENDIJOS SKYRIMO TVARKA IR KANDIDATŲ STIPENDIJAI GAUTI ATRANKOS KRITERIJAI**

* 1. Iki kiekvienų metų kovo 31 ir spalio 31 d. Steigėjas skelbia konkursą Stipendijai gauti. Informacija apie konkursą skelbiama Gyvybės mokslų centro tinklalapyje <http://www.gmc.vu.lt> bei studentų atstovybės tinklalapyje <https://gmc.vusa.lt>.
  2. Stipendiją skiria Gyvybės mokslų centro direktoriaus įsakymu sudaryta vertinimo Komisija (toliau - Komisija). Komisiją sudaro 5 nariai, tarp kurių vienas yra studentų atstovybės deleguotas atstovas.
  3. Komisijos nariams už darbą papildomai nėra atlyginama.
  4. Kandidatus Stipendijai gauti gali siūlyti Gyvybės mokslų centro direktorius, direktoriaus pavaduotojai, institutų vadovai, Studijų programų pirmininkai, doktorantūros komitetai. Siūlymai pateikiami Gyvybės mokslų centro direktoriui. Studentas pats gali teikti savo kandidatūrą.
  5. Studentas, norintis gauti Stipendiją, iki kovo 31 ir spalio 31 d. turi pateikti padalinio Studijų skyriui:
  6. . prašymą skirti Stipendiją;

11.2. rekomendaciją skirti Stipendiją (jei studentas ne pats pateikė savo kandidatūrą);

11.3. pasiekimus studijų, mokslinėje ar visuomeninėje veikloje įrodančius dokumentus.

* 1. Studentas negali teikti paraiškos Stipendijai gauti už pasiekimus, už kuriuos jau yra gavęs Stipendiją.
  2. Stipendija paskirstoma į tris grupes: 1) I ir II studijų pakopos studentams, 2) III studijų pakopos 1 ir 2 metų studentams (doktorantams) bei 3) III studijų pakopos 3 ir 4 metų studentams (doktorantams).
  3. Studentų pasiekimai vertinami už paskutinių 24 mėnesių laikotarpį.
  4. Gavusi pretendentų paraiškas, Komisija iki einamųjų metų balandžio 30 d. ir lapkričio 30 d. bendru sutarimu nustato pretendentus Stipendijai gauti ir teikia atrinktų stipendininkų sąrašą Studijų akademinių reikalų skyriui.
  5. Stipendija skiriama VU Rektoriaus ar jo įgalioto prorektoriaus įsakymu.

**II SKYRIUS**

**STIPENDIJOS MOKĖJIMO TVARKA**

17. VU Finansų departamentas pagal VU Rektoriaus ar jo įgalioto prorektoriaus įsakymą išmoka stipendijas.

18. Stipendijos gavėjo pažymą parengia Gyvybės mokslų centro Studijų skyrius, ir Stipendijos gavėjo pažyma įteikiama Stipendininkui arba GMC Tarybos posėdyje ar kitame GMC renginyje.

19. Studentas, gavęs Stipendiją, nepraranda galimybės gauti valstybės ar kitokias Universiteto stipendijas.

**IV SKYRIUS**

**BAIGIAMOSIOS NUOSTATOS**

1. Nuostatai įsigalioja patvirtinus juos Universiteto teisės aktų nustatyta tvarka.
2. Šie Nuostatai gali būti keičiami Gyvybės mokslų centro Tarybos sprendimu.